Document ID: 32003R1686

Κανονισμός (ΕΚ) αριθ. 1686/2003 της Επιτροπής
της 25ης Σεπτεμβρίου 2003
για την τροποποίηση των παραρτημάτων του κανονισμού (ΕΚ) αριθ. 2501/2001 του Συμβουλίου για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2501/2001 του Συμβουλίου, της 10ης Δεκεμβρίου 2001, για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004(1), όπως τροποποιήθηκε τελευταία από τον κανονισμό (ΕΚ) αριθ. 814/2003(2), και ιδίως το άρθρο 35,
Εκτιμώντας τα ακόλουθα:
(1) Το άρθρο 35 του εν λόγω κανονισμού εγκρίνει τη διαδικασία που πρέπει να εφαρμοστεί για να γίνουν οι προσαρμογές των παραρτημάτων του που καθίστανται αναγκαίες λόγω των τροποποιήσεων που επήλθαν στη συνδυασμένη ονοματολογία ή λόγω μεταβολών του διεθνούς καθεστώτος ή στην ταξινόμηση των χωρών ή εδαφών.
(2) Ο κανονισμός (ΕΚ) αριθ. 1779/2002 της Επιτροπής, της 4ης Οκτωβρίου 2002, σχετικά με την ονοματολογία των χωρών και εδαφών για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών της(3), περιέχει νέα στοιχεία που επηρεάζουν τον κατάλογο του παραρτήματος Ι του κανονισμού (ΕΚ) αριθ. 2501/2001. Ο κανονισμός (ΕΚ) αριθ. 1832/2002 της Επιτροπής, της 1ης Αυγούστου 2002, για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο(4), περιέχει νέα στοιχεία που επηρεάζουν τον κατάλογο του παραρτήματος IV του κανονισμού (ΕΚ) αριθ. 2501/2001. Αυτοί οι κανονισμοί τέθηκαν σε ισχύ την 1η Ιανουαρίου 2003.
(3) Είναι επομένως σκόπιμο να προσαρμοστούν ανάλογα αυτά τα παραρτήματα I και IV από την 1η Ιανουαρίου 2003.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γενικευμένων προτιμήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα I και IV του κανονισμού (ΕΚ) αριθ. 2501/2001 τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Σεπτεμβρίου 2003.

Labels: 3
5